text: মিঞা মোহাম্মদ মনসুর আলী (১ জানুয়ারি ১৯৩০–৩ অক্টোবর ২০১৫) বাংলাদেশ জাতীয়তাবাদী দলের চুয়াডাঙ্গা জেলার রাজনীতিবিদ ছিলেন। তিনি পাকিস্তান জাতীয় পরিষদের সদস্য, তৎকালীন চুয়াডাঙ্গা মহকুমা নিয়ে গঠিত কুষ্টিয়া-৭ ও চুয়াডাঙ্গা-১ আসনের সংসদ সদস্য ছিলেন।
  
  জন্ম ও প্রাথমিক জীবন 
  মিঞা মোহাম্মদ মনসুর আলী ১ জানুয়ারি ১৯৩০ সালে চুয়াডাঙ্গার আলমডাঙ্গারর বড়গাংনীতে জন্মগ্রহণ করেন। তার পিতা জসিমুদ্দিন আহমদ ও মাতা রাহেলা খাতুন।
  
  রাজনৈতিক জীবন 
  মিঞা মোহাম্মদ মনসুর আলী ১৯৬৫-১৯৬৯ মেয়াদে বর্তমান চুয়াডাঙ্গা-মেহেরপুর এবং ঝিনাইদহ জেলার একাংশ থেকে পাকিস্তান জাতীয় পরিষদের সদস্য এমএনএ (মেম্বার অব ন্যাশনাল অ্যাসেম্বলি) নির্বাচিত হন। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে তৎকালীন চুয়াডাঙ্গা মহকুমা নিয়ে গঠিত কুষ্টিয়া-৭ আসন থেকে সংসদ সদস্য নির্বাচিত হন। সর্বশেষ ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি চুয়াডাঙ্গা-১ আসন থেকে সংসদ সদস্য নির্বাচিত হন।
  
  মৃত্যু 
  মিঞা মোহাম্মদ মনসুর আলী ৩ অক্টোবর ২০১৫ সালে ঢাকার ইউনাইটেড হাসপাতালে মৃত্যুবরণ করেন।
  
  তথ্যসূত্র 
  
  বিষয়শ্রেণী:১৯৩০-এ জন্ম
  বিষয়শ্রেণী:২০১৫-এ মৃত্যু
  বিষয়শ্রেণী:চুয়াডাঙ্গা জেলার রাজনীতিবিদ
  বিষয়শ্রেণী:বাংলাদেশ জাতীয়তাবাদী দলের রাজনীতিবিদ
  বিষয়শ্রেণী:দ্বিতীয় জাতীয় সংসদ সদস্য
  বিষয়শ্রেণী:পঞ্চম জাতীয় সংসদ সদস্য
title: মিঞা মোহাম্মদ মনসুর আলী